Ritratt: Miguela Xuereb .td_uid_2_61adc80648971_rand.td-a-rec-img{text-align:left}.td_uid_2_61adc80648971_rand.td-a-rec-img img{margin:0 auto 0 0} L-eks Ministru Konrad Mizzi kiseb l-approvazzjoni tal-kabinett qabel iffirma l-ftehim ta' Steward Healthcare li fih hemm klawsola li tgħid li €100 miljun. Sorsi tkellmu mal-gazzetta The Sunday Times dwar il-minuti tal-kabinett li saret fis-27 t'Awwissu 2019 u li l-ftehim kien iffirmat fl-istess ġurnata wara l-istess laqgħa. Is-Sunday Times qalet li waqt il-laqgħa, Mizzi ta rendikont verbali tal-Memo li ġiet ippreżentata għall-approvazzjoni tal-kabinett qabel l-iffirmar tal-ftehim. Aqra iktar "Kull fejn Steward tonqos il-Gvern se jaġixxi bil-mezzi legali" – Abela Żewġ uffiċjali għoljin qalu lis-Sunday Times li d-dettalji preċiżi tal-ftehim inkluż il-klawsola tal-€100 miljun ma ġietx spjegata lill-kabinett minn Mizzi. Lanqas kopja tal-ftehim ma ġiet imqassma mal-membri tal-kabinett. Il-Ministri ntqal lilhom li l-ftehim kien maħdum biex jiffaċilità self addizzjonali għal Steward mill-Bank of Valletta. L-istess sorsi qalu li minflok li ġie ppreżentat il-ftehim fl-aġenda qabel il-laqgħa tal-kabinett, il-kwistjoni tqajjmet minn Mizzi fl-aħħar tal-laqgħa meta materji oħra mhux fl-aġenda jiġu diskussi. Is-Sunday Times qalet li l-impressjoni li ngħatat li l-eks Ministru għall-Finanzi Edward Scicluna kien parti mit-taħditiet tal-ftehim hija "qarrieqa". Id-diskussjoni li hemm referenza dwarha fil-minuti tal-kabinett ma kellha x'taqsam xejn mal-ftehim iffirmat minn Mizzi. Mitlub għar-reazzjoni tiegħu, l-eks Ministru Joseph Muscat qal li d-deċiżjonijiet tal-kabinett kienu jinżammu fil-minuti u li dawn ġew mqassma lill-membri tal-kabinett. Muscat qal li l-Gvern kien infurmat dwar in-negozjati bejn Steward u l-BOV dwar diskussjonijiet għall-faċilitajiet ta' kreditu. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61adc80648de2_rand.td-a-rec-img{text-align:left}.td_uid_3_61adc80648de2_rand.td-a-rec-img img{margin:0 auto 0 0}